CELEX: 62015TN0138
Language: sl
Date: 2015-03-25 00:00:00
Title: Zadeva T-138/15: Tožba, vložena 25. marca 2015 – Aanbestedingskalender in drugi/Komisija

15.6.2015   
            
            
               SL
            
            
               Uradni list Evropske unije
            
            
               C 198/39
            
         Tožba, vložena 25. marca 2015 – Aanbestedingskalender in drugi/Komisija
   (Zadeva T-138/15)
   (2015/C 198/53)
   Jezik postopka: angleščina
   
      Stranke
   
   
      Tožeče stranke: Aanbestedingskalender BV (Ede, Nizozemska), Negometrix BV (Amsterdam, Nizozemska), CTM Solution BV (Breukelen, Nizozemska); Stillpoint Applications BV (Amsterdam, Nizozemska) in Huisinga Beheer BV (Amsterdam) (zastopnika: C. Dekker in L. Fiorilli, odvetnika)
   
      Tožena stranka: Evropska komisija
   
      Predlogi
   
   Tožeče stranke Splošnemu sodišču predlagajo, naj:
   
               —
            
            
               v skladu s členoma 263 in 264 PDEU za ničen razglasi del Sklepa Evropske komisije z dne 18. decembra 2014 v zvezi z državno pomočjo SA.34646 (2014/NN) (ex 2012/CP) – Nizozemska platforma za elektronska javna naročila TenderNed, s katerim je bilo odločeno, da se dejavnosti družbe TenderNed lahko štejejo za storitve javnega interesa (neekonomske) in da zato vzpostavitev in financiranje družbe TenderNed ne pomeni državne pomoči;
            
         
               —
            
            
               toženi stranki naloži plačilo njenih stroškov in stroškov, nastalih tožeči stranki, in
            
         
               —
            
            
               sprejme dodatne ukrepe, za katere Splošno sodišče meni, da so primerni.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja en tožbeni razlog.
   
               1.
            
            
               Prvi tožbeni razlog, ki se nanaša na to, da je Evropska komisija storila očitno napako pri presoji in je napačno uporabila pravo, s tem da je sklenila, da storitev družbe TenderNed ni mogoče šteti za storitve v javnem interesu (neekonomsko).
               
                           —
                        
                        
                           Tožeče stranke trdijo, da so dejavnosti družbe TenderNed ekonomske in da ne spadajo pod državne prerogative, ker te storitve ne izvirajo iz obveznosti, določenih z direktivami Unije o javnem naročanju, ker družba TenderNed ne deluje kot javni organ, ker dejavnosti družbe TenderNed niso potrebne za zagotavljanje skladnosti z direktivami Unije o javnem naročanju, ker je mogoče to skladnost zagotoviti z drugimi sredstvi in ker nizozemsko pravo o javnih naročilih omogoča tržne iniciative na elektronskem trgu za javna naročila.